La fi de la Primera Guerra Mundial va ser coronat amb el Tractat de Versalles. En vista que els Aliats no havien entrat a Alemanya encara i la monarquia havia estat deposada, els líders alemanys van creure que el seu país tenia bases per negociar un tractat de pau que seguís les dels Catorze punts del President Wilson. Aquesta esperança no es va veure realitzada, i el Tractat de Versalles va despullar a l'Imperi Alemany de les seves colònies i de territori en l'est i en l'oest. Això va generar ressentiment al poble alemany, que va començar a considerar que els grups polítics alemanys que van participar en la revolució de Novembre, que havia precipitat la caiguda de la monarquia i la signatura de l'armistici de Compiègne, eren els responsables de la crisi econòmica i política que va seguir. Aquest sentiment després va ser plasmat en la llegenda de la punyalada en l'esquena; que va ser utilitzada pels militars alemanys per culpar als socialistes, comunistes i jueus de la derrota alemanya en la guerra.